
Απρόβατου νήσου Άνδρου και κατηγορία αυτού. 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 5199 (1) 

Καθορισμός των ορίων του αιγιαλού και δημιουργία ζώνης παραλίας 
στα παράλια της Κοινότητας Συβότων Ν. Θεσπρωτίας προ της ιδιο¬ 
κτησίας του Μπακόλα Χριστόδουλου 

Ο ΝΟΜΑΡΧΗΣ ΘΕΣΠΡΩΤΙΑΣ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 16.2.1989 έκθεση της επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στα παράλια της Κοινότητας Συβό¬ 
των προ της ιδιοκτησίας του Μπακόλα Χριστόδουλου και το από 
30.11.88 με κλίμακα 1:500 τοπογραφικό διάγραμμα του Πιτούλη 


Θωμά - μελετητή αρχιτέκτονα - 8ης Δεκεμβρίου 10 - Ηγουμενίτσα, 
που θεωρήθηκε την 31.1.1989 από τη Διεύθυνση Τεχνικών Υπηρεσιών 
της Νομαρχίας Θεσπρωτίας και συνοδεύει την έκθεση της προαναφερό- 
μενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ. 544.5/310/89-Σ. 863/27.6.1989 έγγραφό 
του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 16.2.1989 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 30.11.1988 τοπογραφικό διάγραμμα, που τη συνο¬ 
δεύει, το οποίο συντάχθηκε από τον Πιτούλη Θωμά - μηχανικό, με κλί¬ 
μακα 1:500 και θεωρήθηκε την 31.1.1989 από τη Διεύθυνση τεχνι¬ 
κών Υπηρεσιών της Νομαρχίας Θεσπρωτίας, επί του οποίου η πιο πάνω 
Επιτροπή, με κόκκινη γραμμή καθόρισε τα όρια του αιγιαλού, στα πα¬ 
ράλια της Κοινότητας Συβότων προ της ιδιοκτησίας του Μπακόλα Χρι¬ 
στόδουλου και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 

προαναφέραμε, να δημοσιευθούν στην Εφημερίδα της Κυβερνήσεως. 

**■ ** 

1 Ηγουμενίτσα, 24 Αυγούστου 1989 

Ο Νομαρχών Δ/ντής 
ΣΠΥΡΙΔΩΝ ΚΑΜΤΣΙΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΑΙΓΙΑΛΟΥ 
Άρθρο 74 Π.Δ. 636/77 

Για τον καθορισμό για πρώτη φορά των ορίων του αιγιαλού στα πα¬ 
ράλια της Κοινότητας Συβότων προ της ιδιοκτησίας του Μπακόλα 

Χριστόδουλου. 

Στην Ηγουμενίτσα σήμερα την 16η.2.1989 οι υπογραφόμενοι: 

1. Κων/νος Σιούτης, Προϊστάμενος Δ.Ο.Υ. Ηγουμενίτσας, ως Πρό¬ 
εδρος. 

2. Κων/νος Μπίστας, Δ/ντής Τ.Υ. Ν. Θεσπρωτίας,· ως μέλος. 

3. Γεώργιος Μπουμπόπουλος, Υπολιμενάρχης Ηγουμενίτσας, ως 
μέλος, αποτελούντες την επιτροπή καθορισμού των ορίων του αιγιαλού 
σύμφωνα με το άρθρο 74 του Π.Δ. 636/77 και της αριθ. 124/9.2.89 
εντολής του Προέδρου αυτής μεταβήκαμε επί τόπου στην προαναφερό- 
μενη περιοχή την 16η.2.1989. 

Αφού λάβαμε υπόψη: 

1. Την αίτηση του Μπακόλα Χριστόδουλου, που ζητούσε τον καθορι¬ 
σμό ορίων του αιγιαλού προ της ιδιοκτησίας του. 

2. Το τοπογραφικό και υψομετρικό διάγραμμα σε κλίμακα 1:500, 

που συντάχθηκε από τους: Θωμά Πιτούλη, Αρχιτέκτονα Μηχ/κό και 
Σωτήρη Μπάκουλη, Πολιτικό Μηχ/κό την 30.11.88 και ελέγχθηκε 
για την ακρίβεια της αποτύπωσης από τον Γραμμένο Γιάννη, Τοπο¬ 
γράφο Μηχ/κό της Δ.Τ.Υ. Νομού Θεσπρωτίας και θεωρήθηκε από τη 
Δ.Τ.Υ. Ν.Θ. την 31.1.1989 όπως το άρθρο 20 του Ν. 719/77 ορίζει. 

3. Τις διατάξεις του Α.Ν. 2344/40 όπως αυτός τροποποιήθηκε, κα¬ 
θώς και την σχετική με αυτόν Δικαστηριακή Νομολογία. 

4. Την αντίληψη που σχηματίσαμε κατά τη μετάβασή μας στο μέρος 
για το πλάτος της βρέχόμενης ζώνης της ξηράς και λοιπών στοιχείων 
όπως: 

α) Η μορφολογία της περιοχής είναι στο μεγαλύτερο τμήμα βραχώ¬ 
δης με μεγάλες έως ισχυρές κλίσεις και' το υπόλοιπο αμμώδες. Δεν 
υπάρχουν καταπτώσεις και ούτε ενδείξεις μεταβολής του αιγιαλού, επί¬ 
σης δεν υπάρχει παλαιός αιγιαλός. 

β) Στην ακτή δεν έχουν γίνει διαβρώσεις, προσχώσεις και δεν έχουν 
εκτελεστεί έργα. 

γ) Τα βάθη της Θάλασσας είναι μεγάλα. 

δ) Η παλίροια δεν παρουσιάζει μεγάλες διακυμάνσεις και δεν υπάρ¬ 
χουν ισχυρά θαλάσσια ρεύματα. 

ε) Η διεύθυνση των ανέμων είναι κύρια Νοτιοδυτική, έντασης 5-6 
Μποφώρ και το ύψος κύματος στην βραχώδη έκταση της ακτής είναι 
μεγάλο ενώ στην αμμώδη έκταση είναι μικρό γιατί σχηματίζεται φυσι¬ 
κός κόλπος που εμποδίζει το ανάπτυγμά του. 


5. Λοιπά στοιχεία που έλαβε υπόψη της η επιτροπή, μαρτυρικές κα¬ 
ταθέσεις, τίτλοι ιδιοκτησίας, έγγραφα Τ.Ε.Ν. κ.λπ., καθώς και τα συ¬ 
μπεράσματα που προκύπτουν από αυτά, αποφασίζει: 

1. Καθορίζει επί του τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή Κο, ΚΙ, Κ2 ...,Κ19 της οποίας οι κορυφές εξασφαλίζονται από 
σταθερά σημεία που φαίνονται στο τοπογραφικό διάγραμμα. 

β) Την οριογραμμή της παραλίας με κίτρινη πολυγωνική γραμμή 
Κο’, ΚΙ’, Κ2' .Κΐ9' σε σταθερή απόσταση 10 μ. από την οριο¬ 

γραμμή του αιγιαλού. 

2. Αποφαίνεται ότι δεν υφίαταται παλιός αιγιαλός. 

3. Δεν υφίστανται κτίσματα στη ζώνη της παραλίας. 

4. Καθορίζει ζώνη παραλίας 10 μ. επειδή δεν εξυπηρετούνται οι σκο¬ 
ποί της παραγράφου 1 του άρθρου 7 του Α.Ν. 2344/40. 

Ο Πρόεδρος 
ΣΙΟΤΤΗΣ ΚΩΝ/ΝΟΣ 

Τα Μέλη 

1. ΜΠΙΣΤΑΣ ΚΩΝ/ΝΟΣ 
Πολιτικός Μηχ. με Α' Βαθ. 

2. ΜΠΟΤΜΠΟΠΟΪΛΟΣ ΓΕΩΡΓΙΟΣ 
Υπολιμενάρχης 






Ο η ΟΙ71&ι>ι 





















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6137 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Τ.Π. 3115 (2) 

Καθορισμός ορίων, όρων και περιορισμών δόμησης του οικισμού Απρό- 
βατου νήσου Άνδρου και κατηγορία αυτού. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«τρόπος καθορισμού ορίων οικισμών της Χώρας, κατηγορίες αυτών και 
καθορισμός όρων και περιορισμών δόμησης» καθώς και το τροποποιη- 
τικό αυτού Π.Δ. της 23.2.87 (ΦΕΚ 133/Δ'). 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ.' 

5. Την αριθ. 30/(27.6.89) γνωμοδότηση του Συμβουλίου ΧΟΠ και 
Νομού. 

6. Την αριθ. 29/1989 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσουμε τον οικισμό στην κατηγορία: 

Ενδιαφέρον - Στάσιμος - Μεγάλος - Αραιοδομημένος. 

2. Καθορίζουμε τα όρια του οικισμού: Απρόβατου Νήσου Άνδρου 
όπως αυτά φαίνονται στην συνοδευτική αεροφωτογραφία της παρούσας 
απόφασης με κλίμακα 1/2.000 περίπου αποτελεί αναπόσπαστο μέρος 
της απόφασης αυτής και συντάχθηκε βάσει στοιχείων μελετών και επί 
τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181/Δ’/3.5.85 και για τους οι¬ 
κισμούς: Το Π.Δ. ΦΕΚ 133/Δ/14-23.2.87 τα μεγέθη κατάτμησης 
καθορίζονται σε 1.000 Μ2 για το.διαγραμμισμένο τμήμα του οικισμού 
και 2.000 Μ2 για το μη διαγραμμισμένο τμήμα. 

Σε όλο το μήκος του επαρχιακού οι καινούργιες οικοδομές θα καθορί¬ 
ζονται μετά τα 800 μ. από τον άξονα του δρόμου εκατέρωθεν αυτού και 
όχι λιγότερο των 200 μ. από το ρείθρο του πεζοδρομίου. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα Δημο¬ 
σίευσης του από 24.4.1985 Δ/τος. 

Β. Ειδικοί όροι Δόμησης: 

Β1) Διάταξη ορίων. 

α) Ο μέγιστος ενιαίος επιτρεπόμενος οικοδομικός όγκος κτιρίου δεν 
δύναται να υπερβαίνει τα 800 μ3 (υπέρ τη στάθμη του φυσικού εδά¬ 
φους) έστω και αν τα ενιαία λειτουργικά κτίριο έχει όγκο μεγαλύτερο 
του παραπάνω καθοριζόμενου. 

Εις περίπτωση κτιρίου με όγκο μεγαλύτερου των οκτακόσιων (800) 
Μ3 επιβάλλεται η υποδιαίρεση του όγκου τούτου. Οι τμηματικοί όγκοι 
του ενιαίου κτιρίου πρέπει να διαχωρίζονται είτε ως προς το ύψος (δια¬ 
φορά στάθμης) είτε ως προς τις κατόψεις (μετάθεση κατόψεων τουλάχι¬ 
στον κατά ένα και μισό μέτρο (1,50) κατά την μί ή άλλη κύρια διεύ¬ 
θυνση. 

β) Το μέγιστο συνεχές και ενιαίο τμήμα όψεως του κτιρίου δεν δύνα- 
ται να υπερβαίνει τα 12 μέτρα μήκους. Σε περίπτωση μεγαλύτερου μή¬ 
κους πρόσοψης, αυτή πρέπει να διαιρεί μορφολογικά σε περισσότερα 
τμήματα, έστω και αν αφορά ενιαία λειτουργικά κτίρια. 

Β2) Στέγαση Κτιρίων. 

- Τρόπος: Δώμα. 

- Υλικό: (Μπετόν ή παραδοσιακοί τρόποι (τράβες πέτσωμα). 

- Χρώμα: Λευκό. 

Το στηθαίο του δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 


ηλιακού συλλέκτη και τούτο μετά από έγκριση της ΕΠΑΕ. Σε καμία 
περίπτωση δε θα ξεπερνά τα 0,70 του μέτρου. 

Β3) Εξώστες. 

α) Επιτρέπεται η κατασκευή ανοιχτών εξωστών με μέγιστο πλάτος 
1,00 μ. 

Το μήκος των εξωστών ορίζεται σε 2.00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις 
2,00 μέτρα. 

Αποκλείεται η κατασκευή εξωστών σε απόσταση μικρότερη του 1,00 
μέτρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώστη 
πρέπει να βρίσκεται το λιγότερο 2,40 μ. από τη στάθμη του διαμορφω¬ 
μένου εδάφους. 

-Αποκλείονται οι γωνιακοί ακάλυπτοι εξώστες. 

Β4) Κλίμακες. 

Επιτρέπεται η κατασκευή ανοικτών κλιμάκων. Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όχι κάθετοι ή υπο γωνία) προς το σώμα του 
κτιρίου. 

Β5) Στηθαία - Κιγκλιδώματα. 

α) Τα στηθαία των κλιμάτων και των βεραντών σε εσοχή κατασκευά¬ 
ζονται αποκλειστικά συμπαγή ή ξύλινα με κουπαστή και ορθοστάτες 
απλής ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλιδώ¬ 
ματα επιτρέπονται εφ’ όσον συναντιόνται στον οικισμό και μετά από 
έγκριση της ΕΠΑΕ). 

Β6 Ανοίγματα (Εξωτερικά). 

- Το άθροισμα των επιφανειών των ανοιγμάτων πάσης φύσεως δεν 
πρέπει να υπερβεί το 20%. 

- Τα ανοίγματα στις όψεις του κτιρίου οφείλουν να υπακούσουν στην 
αναλογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλ¬ 
λες θύρες και 1,5/1 για τις δίφυλλες (Μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά 
στην έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δυο διαδοχικών ανοιγμάτων κατά την οριζό¬ 
ντια έννοια ορίζεται σε 0,50 Μ το ελάχιστο. 

Β7) Κουφώματα (Εξωτερικά). 

- Υλικό ξύλο. 

- Τύπος: Ταμπλαδωτά, καρφωτά (σανιδωτά) ή περσιδωτά (μετά από 

έγκριση της ΕΠΑΕ. Ν 

- Χρώμα: Μπλε, καφεκόκκινο, γκρίζο, πράσινο. 

- Τα τζαμιλίκια των παραθύρων θα πρέπει να υποδιαιρούνται με 2 
τουλάχιστον καΐτια κατά την έννοια του ύψους. 

- Επιτρέπονται οι φεγγίτες. 

- Αποκλείονται τα συρόμενα εξωτερικά παραθυρόφυλλα. 

Β8) Περίφραξη. 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφ’ όσον το στοιχείο αυτό 
συναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμο¬ 
ποιείται άλλο δομικό υλικό θα πρέπει να έχει ελάχιστο πλάτος 0,60 μ. 
και να καλύπτεται με επίχρισμα. 

Χρώμα: Λευκό (υδρόχρωμα). 

Β9) Γενικά. 

α) Δεν επιτρέπεται η τοποθέτηση λυομένων οικιακών, τροχόσπιτων, 
«τροχοβίλλων». 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα, Ξενοδοχεία) μέγιστου μήκους όχι μεγαλύτερου από το πλάτος 
του ανοίγματος που αντιστοιχεί και ύψους (0,70) μ. το μέγιστο. Ο φω¬ 
τισμός γίνεται με απλά διακριτικά φωτιστικά στοιχεία (δροΐδ). 

- Αποκλείονται οι φωτισμοί τύπου «Νέον». 

γ) Αποκλείεται η τοποθέτηση τεντών σε οιουσδήποτε χώρους πλην των 
ισογείων χώρων, κέντρων αναψυχής, εστιατορίων, και τούτο μετά από 
την κρίση της ΕΠΑΕ (χρώμα - μορφή - υλικό). 

Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί 
κοινοχρήστων χώρων (λούνα πάρκ...) χωρίς την προηγούμενη έγκριση 
της ΕΠΑΕ. 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Π,Ε. της Νομαρχίας, ώστε να εξασφα¬ 
λίζεται η συνέχεια των υπαρχόντων κοινόχρηστων χώρων σύμφωνα με 
τα οριζόμενα στις διατάξεις της παρ. 1 του άρθρου 6 του από 24.4.85 
Δ/τος. 

β) Να εξασφαλίζεται οπωσδήποτε η συνέχεια των υφιστάμενων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.5.85). 

4. Η παρούσα απόφαση να δημοσιευθεί στην Εφημερίδα της Κυβερ- 
νήσεως και η ισχύς της αρχίζει από τη δημοσίευση. Μετά τη δημοσίευση 
ακριβές αντίγραφο του πρωτοτύπου σχεδιαγράμματος που συνοδεύει 
την παρούσα απόφαση οριοθέτησης του οικισμού, σε κλίμακα 1:2000 
περίπου, να αναρτηθεί για 15 μέρες στις προθήκες του Τμήματος Πολε¬ 
οδομίας - Πολεοδομικών Εφαρμογών Ν. Κυκλάδων για να λάβουν 
γνώση οι ενδιαφερόμενοι. 

Ερμούπολη, 2 Αυγούστου 1989 

Η Νομαρχούσα Διευθύντρια 
ΕΥΑΓΓΕΛΙΑ ΡΗΓΟΥ 


♦ 


Αριθ. 375 2 

Τροποποίηση σχεδίου πόλης Φαρκαδόνας Ν. Τρικάλων. 


Ο ΝΟΜΑΡΧΗΣ ΤΡΙΚΑΛΩΝ 


(3) 


Έχοντας υπόψη: 

1. Τις διατάξεις του Ν.Δ/τος της 17.7.23 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα το άρθρο 9. 

2. Τις διατάξεις του Ν. 1577/85 (ΦΕΚ 210/Α). 

3. Τις διατάξεις του ΑΝ 314/68 (ΦΕΚ 47/Α) όπως τροποποιήθη¬ 
καν και συμπληρώθηκαν με το αριθμ. 1018/71 (ΦΕΚ 220/Α’) 
Ν.Δ/γμα και με την παραγρ. 3 του άρθρου 34 του Ν. 1577/85 
(ΦΕΚ 210/Α·). 

4. Τις διατάξεις του αριθμ. 183/86 Π .Δ/τος (ΦΕΚ 70/Α) σε συν¬ 
δυασμό με το άρθρο 3 της εγκυκλίου 117/86 του ΥΠΕΧΩΔΕ. 

5. Την αρ. 5/1989 Απόφαση του Δημοτικού Συμβουλίου Φαρκαδό¬ 
νας. 

6. Την αρ. 2η/πρακτ. 140/11.7.89 γνωμοδότηση του Συμβουλίου 
ΧΟΠ, το οποίο γνωμοδοτεί υπέρ της τροποποίησης του σχεδίου με τον 
καθορισμό του χώρου (ΑΒΓΔΑ) ως χώρου για ανέγερση δημοτικού πε¬ 
ριπτέρου στη θέση της κεντρικής πλατείας Φαρκαδόνας, αποφασί¬ 
ζουμε: 

Εγκρίνουμε την τροποποίηση του σχεδίου Φαρκαδόνας με τον καθο¬ 
ρισμό του χώρου (ΑΒΓΔΑ) ως χώρου για ανέγερση δημοτικού περιπτέ¬ 
ρου στη θέση της κεντρικής πλατείας. Το σχεδιάγραμμα να αναρτηθεί 
για 15 ημέρες από τη δημοσίευση της παρούσας στην Εφημερίδα της 
Κυβερνήσεως, στον πίνακα ανακοινώσεων του ΤΠ-ΠΕ Τρικάλων. 

Η απόφαση αυτή να δημοσιευθεί στην Εφημερίδα της Κυβερνήσεως 
κα: ισχύει από την κοινοποίησή της στους ενδιαφερομένους. 

Τρίκαλα, 24 Αυγούστου 1989 

Ο Νομαρχών Διευθυντής 

ΙΩΑΝ. ΑΡΒΑΝΙΤΑΚΗΣ 

-♦- 

ΑΝΑΚΟΙΝΩΣΕΙΣ 

Αριθ. 14169 (4) 

Ειδοποίηση παρακατάθεσης αποζημίωσης ακινήτου στη Βέροια. 

Ο ΔΗΜΑΡΧΟΣ ΒΕΡΟΙΑΣ 

Ανακοινώνει την παρακατάθεση ποσού αποζημίωσης ρυμοτομούμε- 
νης ιδιοκτησίας που βρίσκεται στη Βέροια με το παρακάτω γραμμάτιο 
σύστασης παρακαταθήκης ποσού δραχμών 326.000 αριθμός 397/ 

22.8.89. 

Η Δ/νση Δανείων ΝΠ και ΤΕ από δάνειο και για λογ/σμό του Δήμου 
Βέροιας κατέθεσε στο Ταμείο παρακαταθηκών και δανείων δραχμές: 
τριακόσιες έξι χιλιάδες για την παρακάτω αιτία. 

Αποζημίωση έκτασης που ρυμοτομήθηκε με τα παρακάτω στοιχεία 
που θα αποδοθεί στους δικαιούχους που θα αναγνωρισθούν με δικαστική 
απόφαση. 


Πράξη αναλογισμού Π.Γ.: 14/83 Ημαθίας 
Σκοπός: Αποζημίωση ρυμοτομουμένων ιδιοκτησιών 
Περιοχή: Δήμου Βέροιας 

Απόφαση καθορ. τιμής μον.: 583/88 Μονομελούς Πρωτοδ. Βέροιας 
Αριθ. δήλωσης Φ.Μ.Α.: 131/89 

Οικονομικής Εφορίας: Βέροιας, ένταλμα Δ6 29114/21.8.89 

Βέροια, 29 Αυγούστου 1989 

Ο Δήμαρχος 
ΑΝΔΡΕΑΣ ΒΛΑΖΑΚΗΣ 

-♦- 

Αριθ. 14171 (5) 

Ειδοποίηση παρακατάθεσης αποζημίωσης ακινήτου στη Βέροια. 

Ο ΔΗΜΑΡΧΟΣ ΒΕΡΟΙΑΣ 


Ανακοινώνει την παρακατάθεση ποσού αποζημίωσης ρυμοτομούμε- 
νης ιδιοκτησίας που βρίσκεται στη Βέροια με το παρακάτω γραμμάτιο 
σύστασης παρακαταθήκης ποσού δραχμών 1.415.685. Αριθμός 395/ 

22.8.89. 

Η Δ/νση Δανείων ΝΠ και ΤΕ από δάνειο και για λογ/σμό του Δήμου 
Βέροιας κατέθεσε στο Ταμείο Παρακαταθηκών και Δανείων δραχμές: 
Ένα εκατομμύριο τετρακόσιες δεκαπέντε χιλιάδες εξακόσιες ογδόντα 
πέντε για την παρακάτω αιτία. 

Αποζημίωση έκτασης που ρυμοτομήθηκε με τα παρακάτω στοιχεία 
που θα αποδοθεί στους δικαιούχους που θα αναγνωρισθούν με δικαστική 
απόφαση. 

Πράξη αναλογισμού: 10/72 και 8/78 Ν. Ημαθίας 
Σκοπός: Αποζημίωση ρυμοτομουμένων ιδιοκτησιών 
Περιοχή: Δήμου Βέροιας 

Απόφαση καθορ. τιμής Μον.: 640/88 Μονομελούς Πρ. Βέροιας 
Απόφαση δήλωσης Φ.Μ.Α.: 268/89 και 1738/89 
Οικονομικής Εφορίας: Βέροιας, ένταλμα Δ6 29114/21.8.89 


Βέροια, 29 Αυγούστου 1989 

Ο Δήμαρχος 
ΑΝΔΡΕΑΣ ΒΛΑΖΑΚΗΣ 

. -♦- 


Αριθ. 14172 (6) 

Ειδοποίηση παρακατάθεσης αποζημίωσης ακινήτου στη Βέροια. ' 


Ο ΔΗΜΑΡΧΟΣ ΒΕΡΟΙΑΣ 


Ανακοινώνει την παρακατάθεση ποσού αποζημίωσης ρυμοτομούμε- 
νης ιδιοκτησίας που βρίσκεται στη Βέροια με το παρακάτω γραμμάτιο 
σύστασης παρακαταθήκης ποσού δραχμών 1.088.000. Αριθμός 398/ 

22.8.89. 

Η Δ/νση Δανείων ΝΠ και ΤΕ από δάνειο και για λογ/σμό του Δήμου 
Βέροιας κατέθεσε στο Ταμείο Παρακαταθηκών και Δανείων δραχμές: 
Ένα εκατομμύριο ογδόντα οκτώ για την παρακάτω αιτία. 

Αποζημίωση έκτασης που ρυμοτομήθηκε με τα παρακάτω στοιχεία 
που θα αποδοθεί στους δικαιούχους που θα αναγνωρισθούν με δικαστική 
απόφαση. 

Πράξη αναλογισμού Π.Γ.: 11/80 Ν. Ημαθίας 
Σκοπός: Αποζημίωση ρυμοτομουμένων ιδιοκτησιών 
Περιοχή: Δήμου Βέροιας 
Απόφαση καθορ. τιμής Μον.: 30/87 
Αριθμ. δήλωσης Φ.Μ.Α.: 459/89 

Οικονομικής Εφορίας: Βέροιας, ένταλμα Δ6 29114/21.8.89 
Βέροια, 29 Αυγούστου 1989 

Ο Δήμαρχος 
ΑΝΔΡΕΑΣ ΒΛΑΖΑΚΗΣ 


Ειδοποίηση της γενομένης παρακαταθέσεως ποσού αποζημιώσεως 
λόγω προσκυρώσεως και ρυμοτομίας οικοπεδικών τμημάτων ακι¬ 
νήτου επί των οδών Γράμμου, Ζωγράφου και I. Θεολόγου του συνοι¬ 
κισμού Μετεώρων - Πολίχνης, πόλεως Θεσσαλονίκης. 

Με την υπ’ αριθ. 1892/1986 απόφαση του Εφετείου Θεσ/νίκης 
καθορίσθηκε τελεσίδικα στο ποσό των 12.000 δρχ. κατά τ.μ. η οριστική 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6139 


τιμή μονάδος αποζημίωσης, πλην άλλων και των παρακάτω οικοπεδι- 
κών τμημάτων που απαλλοτριώθηκαν αναγκαστικά για την εφαρμογή 
του ρυμοτομικού σχεδίου της πόλης θεσ/νίκης, και τα οποία αναφέρο- 
υται στην υπ’ αριθμ. 4174/27.1.1979 πράξη τακτοποιήσεως και ανα¬ 
λογισμού αποζημίωσης του Πολεοδομικού Γραφείου Θεσ/νίκης, που 
κυρώθηκε με την υπ’ αριθμ. 31008/22.9.1979 απόφαση της Νομαρ¬ 
χίας Θεσ/νίκης, με περιμετρικά στοιχεία α) 1-2-3-1 εμβ. 26 τ.μ., β) 
1-3-4-6-7-1 εμβ. 43 τ.μ., γ) 2-34-35-36-2 εμβ. 47 τ.μ. και δ) 3-4- 
36-3 εμβ. 8,40 τ.μ. Από τα οικοπεδικά αυτά τμήματα φερόμενα στην 
παραπάνω πράξη στο όνομα Βαρβάρας χήρας Λουδοβίκου Κροντηρά 
και στο όνομα Αλεξάνδρα χήρα Κων/νου Μουρατίδου, προσκυρώθηκαν 
τα α και β σε οικόπεδο που ανήκει εξ αδιαιρέτου στις υπόχρεες προς 
αποζημίωση Σοφία συζ. Ανδρέα Μπουσνάκη και Ευδοξία συζ. Δημη- 
τρίου Μιχτατίδου. Τα τμήματα γ και δ ρυμοτομήθηκαν επ’ ωφελεία του 
οικοπέδου των παραπάνω υποχρέων προς αποζημίωση. 

Η αποζημίωση αυτή ανερχόμενη στο ποσό των δρχ. 1.492.800 
αποδοτέα στους κατά νόμο αναγνωρισθησομένους δικαιούχους, κατατέ¬ 


θηκε από τις υπόχρεες Σοφία συζ. Α. Μπουσνάκη και Ευδοξία συζ. Δ. 
Μιχτατίδου στο Υποκατάστημα του Ταμείου Παρακαταθηκών και Δα¬ 
νείων Θεσσαλονίκης και εκδόθηκε σχετικά το υπ’ αριθμ. 423206/ 
12.7.1988 γραμμάτιο σύστασης παρακαταθήκης αυτού, για το παρα¬ 
πάνω ποσό των δρχ. 1.492.800. Στη συνέχεια το άνω γραμμάτιο συ- 
στάσεως παρακαταθήκης κατατέθηκε στη συμβολαιογράφο Θεσσαλονί¬ 
κης Χαρίκλεια Εμμανουηλίδου - Καραμπάτσου, για την οποία κατά¬ 
θεση συντάχθηκε η υπ’ αριθμ. 1177/26.8.1988 πράξη καταθέσεως 
αυτού. 

Σύμφωνα με το νόμο, γίνεται η παρούσα ειδοποίησις για να δημο- 
σιευθεί στην Εφημερίδα της Κυβερνήσεως και να επέλθουν τα νόμιμα 
αποτελέσματά της. 

Θεσσαλονίκη, 30 Αυγούστου 1989 

Η Πληρεξούσιος Δικηγόρος 
ΔΩΡΑ Η. ΚΑΡΟΥΣΤΑ 

ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ - 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















